Onsdag aften blev en chauffør overfaldet af tre unge mænd ved Aalborg Universitetshospital.

Overfaldet skete klokken 22.51 ved Aalborg Universitetshospital på Hobrovej. Chaufføren, der kører for lægevagten, så, at de tre unge mænd kørte rundt på hospitaltets kørestole, og han bad dem om at stoppe. Det fik mændene til at overfalde chaufføren med slag, oplyser vagtchef ved Nordjyllands Politi, Bent Højgaard. Politiet har anholdt den ene overfaldsmand, en 17-årig mand, som nu sigtes for vold. Politiet regner med, at de ved, hvem de to andre mænd er, og arbejder nu videre på at få dem anholdt.